নুসরতের জন্মদিনে যশের আবেগঘন পোস্ট, কী উত্তর দিলেন বার্থডে গার্ল?

কলকাতা: বরাবরই খবরের শিরোনামে নুসরত জাহান (Nusrat Jahan)। ব্যক্তিগত জীবন হোক বা রাজনীতি, চর্চা তাঁর পিছু ছাড়ে না। আপাতত রাজনীতি থেকে খানিক দূরে থাকলেও আলোচনার কেন্দ্রবিন্দুতেই অভিনেত্রী। বৃহস্পতিবার নুসরতের জন্মদিন। আর সেই বিশেষ দিনেই সোশ্যাল মিডিয়ায় আবেগঘন পোস্ট করলেন যশ দাশগুপ্ত (Yash Das Gupta)।

নুসরতের সঙ্গে একটি ছবি শেয়ার করে যশ লেখেন, “একসঙ্গে পৃথিবীর সঙ্গে লড়াই, আবার নিজেদের মধ্যেও ঝগড়া… তবুও প্রতিদিন একে অপরকে বেছে নেওয়া। হাসি, বিশৃঙ্খলা আর বেড়ে ওঠা। সবই যেন জীবনের সিলেবাস। আমার প্রিয় স্থায়ী সঙ্গী আর সবচেয়ে আকর্ষণীয় বিঘ্নকারীকে জন্মদিনের শুভেচ্ছা।”

আরও পড়ুন: SIR শুনাতিতে ডাক, মুখ খুললেন দেব

View this post on Instagram

A post shared by Yash Daasguptaa (@yashdasgupta)

যশের এই পোস্টে পাল্টা আবেগ উজাড় করে দেন বার্থডে গার্ল নিজেও। কমেন্টে নুসরত লেখেন, “তুমি আমার ভেতরের সেরা দিকটা বের করে আনো। সব পাগলামীর উৎস তুমি। শুধু তুমিই এমন পোস্ট করতে পারো। আমার ফটো গ্যালারি দেখে ভয় পেয়ে গিয়েছি। ধন্যবাদ… আমার পাই।” নুসরতের জন্মদিন ঘিরে এদিন অনুগামী থেকে শুরু করে তারকাদের শুভেচ্ছার বন্যা বয়ে যায় সোশ্যাল মিডিয়ায়।